cyanic-selkie/wikianc huggingface dataset:
จิตแพทย์
จิตแพทย์ (psychiatrist) เป็นแพทย์ผู้เชี่ยวชาญในด้านจิตเวชศาสตร์และได้รับการรับรองให้ทำการรักษาความผิดปกติทางจิต จิตแพทย์ทุกคนถูกฝึกให้วินิจฉัยโรคและจิตบำบัด เนื่องจากจิตแพทย์ต้องเป็นแพทย์อยู่เองด้วย และสามารถวินิจฉัยโรคผู้ป่วยได้ จิตแพทย์จึงเป็นหนึ่งในกลุ่มสาขาผู้ชำนาญการด้านสุขภาพจิตจำนวนจำกัด ที่สามารถจ่ายยาเพื่อรักษาอาการทางจิตของผู้ป่วยได้ ตลอดจนสามารถสั่งตรวจร่างกาย สั่งและอธิบายการทดลองในห้องปฏิบัติการและตรวจคลื่นไฟฟ้าสมอง และสั่งให้มีการถ่ายภาพสมอง อย่างเช่น การตรวจเอกซ์เรย์คอมพิวเตอร์ การสร้างภาพด้วยเรโซแนนซ์แม่เหล็ก และโครโมโทกราฟีให้ผู้ป่วยได้ ในขณะที่ผู้ชำนาญการด้านสุขภาพจิตสาขาอื่น เช่น นักจิตวิทยา นักจิตบำบัด พยาบาลจิตเวช ฯลฯ ซึ่งมิใช่แพทย์ จะไม่สามารถสั่งจ่ายยาและสั่งการรักษาดังกล่าวได้เอง ทั้งนี้ ขึ้นอยู่กับกฎระเบียบในแต่ละประเทศด้วย โดยปกติจิตแพทย์จะร่วมทำงานเป็นทีมกับบุคลากรสาธารณสุขสาขาอื่น ๆ ในการรักษาผู้ป่วยรายหนึ่ง ๆ
ฮิกิโกโมริ
ฮิกิโกโมริ ( หมายถึง "ดึงออกห่าง หรือถูกกักกัน" กล่าวคือ "การถอนตัวจากสังคมอย่างปัจจุบัน") เป็นคำภาษาญี่ปุ่น ใช้เรียกปรากฏการณ์ที่บุคคลผู้รักษาสันโดษเลือกแยกตัวออกมาจากสังคม เพื่อแสวงหาความโดดเดี่ยวและกักตัวเองอย่างสุดโต่ง มีเหตุมีปัจจัยมาจากเรื่องราวส่วนบุคคลและเรื่องราวทางสังคมที่บุคคลนั้น ๆ ประสบมา เช่น ความผิดปรกติทางบุคลิกภาพแบบหลีกเลี่ยง หรือความอับอายอย่างแรง, อาการกลัวการเข้าสังคม, อาการกลัวที่โล่งหรือที่ชุมชน, อาการกลัวความล้มเหลว เป็นต้น
การจำกัดความ
กระทรวงสาธารณสุข แรงงาน และสวัสดิการของญี่ปุ่นได้จำกัดความฮิกิโกะโมะริว่าเป็นกลุ่มบุคคลที่ปฏิเสธที่จะออกจากบ้าน และปลีกตัวจากสังคมในบ้านเป็นเวลาอย่างน้อยหกเดือน ระดับของภาวะฮิกิโกะโมะรินี้มีความแตกต่างกันไปในแต่ละคน ในกรณีที่ร้ายแรงอาจปลีกตัวจากสังคมเป็นเวลาหลายปีหรือหลายสิบปี โดยส่วนใหญ่ภาวะฮิกิโกะโมะริเริ่มต้นขึ้นจากการปฏิเสธโรงเรียนหรือสังคมในโรงเรียน
สามัญลักษณะ
คนส่วนใหญ่อาจรู้สึกกดดันกับโลกภายนอก แต่บุคคลในภาวะฮิกิโกะโมะรินั้นถึงขั้นปลีกตัวจากสังคมแบบสมบูรณ์ ในบางกรณีอาจขังตัวเองอยู่ในห้องเป็นเวลานานมาก กลุ่มบุคคลเหล่านี้มักจะมีเพื่อนน้อยหรือไม่มีเพื่อนเลย ผู้มีภาวะฮิกิโกะโมะริโดยทั่วไปชื่นชอบกิจกรรมในร่มหรือในห้อง แต่ก็มีบางคนที่นิยมกิจกรรมกลางแจ้งหรือนอกบ้านในบางโอกาส การปลีกตัวออกจากสังคมมักจะเริ่มต้นอย่างค่อยเป็นค่อยไป โดยค่อย ๆ สูญเสียเพื่อนไปทีละน้อย และอาจจะแสดงอาการที่ไม่มีความสุข ขาดความมั่นใจ ขี้อายมากขึ้น และพูดน้อยลง
รพีภัทร เอกพันธ์กุล
รพีภัทร เอกพันธ์กุล หรือ น้ำ เกิดเมื่อวันที่ 28 เมษายน พ.ศ. 2528 เป็นนักแสดงชาวไทย
ประวัติ
ก้าวเข้าสู่วงการบันเทิงโดยได้รับตำแหน่ง Dutchie Boy ปี 2001 และเป็นหนึ่งในสมาชิกศิลปินวงเฟรนด์และเมื่อในปี 2545 ซึ่งปัจจุบัน น้ำเป็นนักแสดงและพิธีกรในสังกัดช่อง 7 สี ด้านการศึกษา สำเร็จการศึกษาระดับอนุบาล-ประถมศึกษา โรงเรียนวัดทองย้อย สำเร็จการศึกษาระดับมัธยมศึกษา โรงเรียนนครนายกวิทยาคม สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง (ภาคพิเศษ) สำเร็จการศึกษาระดับปริญญาโท คณะนิเทศศาสตร์จากมหาวิทยาลัยเฉลิมกาญจนา
ปัจจุบัน น้ำ รพีภัทรได้ประกาศหมั้นและแต่งงานกับชนิศา เหลี่ยวไชยพันธุ์ ดัชชี่เกิร์ล ปี 2009 (พ.ศ. 2552) ในวันเสาร์ที่ 10 มีนาคม พ.ศ. 2555 และมีการฉลองสมรสในวันเสาร์ที่ 24 มีนาคม พ.ศ. 2555
ปัจจุบัน นํ้า รพีภัทรมีบุตร-ธิดาด้วยกัน 3 คือ
1. ณพรรณพ เอกพันธ์กุล หรือ น้องโอเชี่ยน เกิดเมื่อวันศุกร์ที่ 10 สิงหาคม พ.ศ. 2555
2. มารีนา เอกพันธ์กุล หรือ น้องมารีน เกิดเมื่อวันอาทิตย์ที่ 7 มกราคม พ.ศ. 2561
3. เอวาริณณ์ เอกพันธ์กุล หรือ น้องอาโป เกิดเมื่อวันพฤหัสบดีที่ 25 มีนาคม พ.ศ. 2564
รพีภัทรยังได้ฟาร์มตัวเองทั้งเลี้ยง ไก่ เลี้ยงควาย เลี้ยงม้า เลี้ยงปลา ที่ภูมิลำเนาของตนเองคือจังหวัดนครนายก
ละคร​เทิดพระ​เกียรติ​
2549​ ประทีปแห่งแผ่นดิน​ ตอน.. ใครมาซื้อที่​​ รับบท​ เด็ดเดี่ยว​
กีฬาเทควันโดในซีเกมส์ 2017
การแข่งขัน เทควันโด ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ กัวลาลัมเปอร์ คอนเวนชัน เซ็นเตอร์.
เพลงสรรเสริญสาธารณรัฐคาเรเลีย
เพลงสรรเสริญสาธารณรัฐคาเรเลีย ได้รับการอนุมัติโดยกฎหมายเมื่อวันที่ 6 เมษายน พ.ศ. 2536 เนื้อร้องประพันธ์โดย อเล็กซานเดอร์ เบโลโบโรดอฟ และส่วนใหญ่ มาจากทำนองเพลงดั้งเดิมของฟินแลนด์เพลง "คาร์จาลัน คุนนายา(Karjalan kunnailla)" เนื้อเพลงภาษารัสเซียประพันธ์โดย อามาส มิชิน (Armas Mishin) และ อิวาน โคสติน (Ivan Kostin); เนื้อเพลงภาษาฟินแลนด์ประพันธ์โดย มิชิน (Mishin) คนเดียวเดียวกัน เนื้อร้องภาษาคาเรเลียน ประพันธ์โดย อเล็กซานเดอร์ โวลกอฟ (Alexander Volkov) ตั้งแต่เดือนธันวาคม 2544 เนื้อเพลงเป็นภาษารัสเซียนำไปใช้อย่างเป็นภาษาทางการ
สเตรย์คิดส์
สเตรย์คิดส์ (Stray Kids, 스트레이 키즈 ซือทือเรอี คีจือ; ย่อ: SKZ) เป็นกลุ่มนักร้องไอดอลชายที่ก่อตั้งโดยเจวายพีเอนเตอร์เทนเมนต์ จากรายการเรียลลิตีโชว์ สเตรย์คิดส์ (Stray Kids) ประกอบด้วยสมาชิก 8 คน ได้แก่ บังชาน, ลีโนว, ชางบิน, ฮยอนจิน, ฮัน, เฟลิกซ์, ซึงมิน และ ไอเอ็น วงได้ปล่อยอีพี Mixtape ในเดือนมกราคม 2018 และเปิดตัวอย่างเป็นทางการในวันที่ 25 มีนาคม ด้วยอีพี I am NOT
2560–2561: การก่อตั้งวงผ่านเรียลลิตีโชว์, การเปิดตัว และ ซีรีส์ I am
ในเดือนสิงหาคม พ.ศ. 2560 เจวายพีเอนเตอร์เทนเมนต์ (JYPE) ได้ประกาศรายการเซอร์ไววัลเรียลลิตีใหม่เพื่อเปิดตัวโครงการเดบิวต์กลุ่มไอดอลชาย โดยรายละเอียดเพิ่มเติมและทีเซอร์ได้ถูกปล่อยหลังจากนั้นสองเดือน รวมถึงชื่อรายการ Stray Kids  ก่อนการออกอากาศครั้งแรกในวันที่ 17 ตุลาคม เจวายพีได้ปล่อยมิวสิกวิดีโอตัวแรกของสเตรย์คิดส์สำหรับเพลง "Hellevator" และต่อมาได้ปล่อยเพลงมาในรูปแบบดิจิทัล สมาชิก 2 คน ลีโน และ ฟีลิกซ์ได้ถูกคัดออกจากวง แต่ในภายหลัง สมาชิกทั้งเก้าคนก็ได้เดบิวต์ด้วยกัน
นอกจากเปิดเว็บไซต์อย่างเป็นทางการของสเตรย์คิดส์แล้ว เจวายพีได้ประกาศปล่อยอีพีก่อนเดบิวต์ของวงชื่อ Mixtape โดยประกอบไปด้วยเพลง 7 เพลงที่ร่วมแต่งและเขียนเนื้อเพลงโดยสมาชิกเอง ประกอบด้วยเพลง "Hellevator" และเพลงอื่น ๆ ที่ได้ใช้ทำการแสดงในรายการ โดยอีพี รวมไปถึงเพอร์ฟอร์แมนซ์วิดีโอของเพลงลำดับที่สองชื่อ "Grrr 총량의 법칙" (BEWARE) ถูกปล่อยออกมาในวันที่ 8 มกราคม พ.ศ. 2561 ในขณะที่วิดีโอการแสดงของเพลง "어린 날개" (Spread My Wings) ถูกอัปโหลดลงในโลกออนไลน์ในสัปดาห์ถัดมา โดยเปิดตัวในอันดับที่ 2 ของ Album Chart ของกาอน และ World Albums Chart ของบิลบอร์ด
ในวันที่ 5 มีนาคม เจวายพีได้ประกาศโชว์เคสเดบิวต์ของวงในชื่อ ''Stray Kids UNVEIL [Op. 01 : I am NOT] ซึ่งจัดขึ้นในวันที่ 25 มีนาคม ณ ชังชุงอารีนา และเดบิวต์อย่างเป็นทางการในวันถัดมาด้วยการปล่อยอีพีชื่อ I am NOT พร้อมด้วยมิวสิกวิดีโอของเพลงโปรโมตหลัก "District 9" ในขณะที่มิวสิกวิดีโอของเพลง "잘 하고 있어" (Grow Up) และเพอร์ฟอร์แมนซ์วิดีโอของเพลง "Mirror" ถูกปล่อยออกมาในวันที่ 31 มีนาคม และ 23 เมษายน ตามลำดับ    อัลบั้ม I am NOT'' เปิดตัวด้วยอันดับที่ 4 ใน Album Chart ของกาอน และขายได้มากกว่า 54,000 แผ่นในเดือนมีนาคม
ในวันที่ 12 กรกฎาคม เจวายพีเอนเตอร์เทนเมนต์ได้ประกาศโชว์เคสครั้งที่สองของวงในชื่อ Stray Kids UNVEIL [Op.02 : I am WHO] โดยจัดขึ้นในวันที่ 5 สิงหาคม ณ Grand Peace Palace (평화의전당) มหาวิทยาลัยคย็องฮี อีพีที่สองนี้มีชื่อว่า I am WHO พร้อมด้วยเพลงโปรโมตหลัก "My Pace" โดยปล่อยในวันถัดมา
ในวันที่ 4 ตุลาคม เจวายพีเอนเตอร์เทนเมนต์ได้ประกาศโชว์เคสครั้งที่สามของวงในชื่อ Stray Kids UNVEIL [Op.03 : I am YOU] โดยจัดขึ้นในวันที่ 21 ตุลาคม ณ โอลิมปิกฮอลล์ และตามมาด้วยการปล่อยอีพีใหม่ชื่อ I am YOU ในวันถัดมา
2562-ปัจจุบัน: ซีรีส์ Clé, การออกจากวงของอูจิน และ การเดบิวต์ที่ประเทศญี่ปุ่น
ในวันที่ 5 มีนาคม 2562 เจวายพีเอนเตอร์เทนเมนต์ได้ประกาศการคัมแบ็กครั้งที่สามของวงในวันที่ 25 มีนาคม 2562 ในการฉลองการเดบิวต์ของวงครบรอบหนึ่งปีด้วยอัลบั้ม Clé 1 : MIROH พร้อมด้วยเพลงโปรโมตหลัก "MIROH" วงได้รับชัยชนะแรกของรายการเพลงในวันที่ 4 เมษายน จากรายการเอ็ม เคานต์ดาวน์ ในวันที่ 19 มิถุนายน วงได้ปล่อยอัลบั้มพิเศษแรกชื่อ Clé 2 : Yellow Wood พร้อมด้วยเพลงโปรโมตหลัก "부작용" (Side Effects) ระหว่างการทัวร์คอนเสิร์ตในสหรัฐอเมริกาและทวีปยุโรป
สเตรย์คิดส์ได้ปล่อยดิจิทัลซิงเกิลชื่อ "Double Knot" ในวันที่ 9 ตุลาคม 2562 พร้อมทั้งประกาศคอนเสิร์ตเวิร์ลทัวร์ District 9 : Unlock ซึ่งจัดขึ้นในวันที่ 23-24 พฤศจิกายน 2562 ณ โอลิมปิกฮอลล์ พร้อมกับการปล่อยอีพีที่ 5 Clé : LEVANTER ในวันที่ 24 พฤศจิกายน 2562 อย่างไรก็ตาม ในวันที่ 28 ตุลาคม 2562 เจวายพีเอนเตอร์เทนเมนต์ประกาศการสิ้นสุดการเป็นสมาชิกวงของอูจินด้วยเหตุผลส่วนตัว เป็นผลให้จำเป็นต้องเลื่อนการปล่อย Clé : LEVANTER ไปในวันที่ 9 ธันวาคม 2562 ในวันที่ 13 พฤศจิกายน วงได้ปล่อยมิวสิกวิดีโอเพลง "Astronaut" โดยเป็นเพลงแรกที่ไม่มีอูจินและมีสมาชิกแปดคน
ในวันที่ 26 ธันวาคม 2562 สเตรย์คิดส์ได้ปล่อยดิจิทัลซิงเกิล "Mixtape : Gone Days" โดยเป็นเพลงแรกของ Mixtape Project
ในวันที่ 24 มกราคม 2563 สเตรย์คิดส์ได้ปล่อยดิจิทัลซิงเกิล Step Out of Clé โดยประกอบไปด้วยเวอร์ชันภาษาอังกฤษของเพลง "Double Knot" และ "Levanter" พร้อมด้วยมิวสิกวิดีโอของ "Double Knot" เวอร์ชันภาษาอังกฤษ
ในวันที่ 18 มีนาคม 2563 สเตรย์คิดส์ได้เดบิวต์ที่ประเทศญี่ปุ่นอย่างเป็นทางการด้วยการปล่อยอัลบั้มรวมเพลง SKZ2020 ทั้งในญี่ปุ่นและเกาหลี อันประกอบไปด้วยเพลงจากอัลบั้มที่เคยปล่อยมาโดยมีการอัดเสียงใหม่และเวอร์ชันภาษาญี่ปุ่นของเพลง "My Pace", "Double Knot" และ " (Levanter)"
ในวันที่ 26 มีนาคม 2563 สเตรย์คิดส์ได้ปล่อยดิจิทัลซิงเกิลที่สองของ Mixtape Project ชื่อ "Mixtape : 바보라도 알아" (On Track)
ในวันที่ 1 เมษายน 2563 ได้มีประกาศว่า สเตรย์คิดส์จะปล่อยซิงเกิลอัลบั้มภาษาญี่ปุ่นแรกในชื่อ "TOP -Japanese ver.-" ในวันที่ 3 มิถุนายน 2563 โดยนำไปใช้เป็นเพลงประกอบอนิเมะเรื่อง  -Tower of God- และจะปล่อยเวอร์ชันภาษาเกาหลีในวันที่ 13 พฤษภาคม และเวอร์ชันภาษาอังกฤษในวันที่ 20 พฤษภาคมตามลำดับ
ในวันที่ 17 มิถุนายน 2563 สเตรย์คิดส์ได้ปล่อยสตูดิโออัลบั้มแรกในชื่อ GO生 (GO LIVE) พร้อมด้วยเพลงโปรโมตหลัก "神메뉴" (God's Menu)
พรีเซนเตอร์
ก่อนการเดบิวต์อย่างเป็นทางการของสเตรย์คิดส์ สมาชิกทั้งเก้าคนได้รับเลือกให้เป็นพรีเซนเตอร์ของ Jambangee Jeans ในปี พ.ศ. 2561 ซึ่งประกาศเมื่อวันที่ 13 กุมภาพันธ์พร้อมกับคอลเลกชันฤดูใบไม้ผลิของสินค้า ในวันที่ 26 มิถุนายน พวกเขาได้รับเลือกเป็นนายแบบพิเศษของ Ivy Club สำหรับภาคเรียนฤดูใบไม้ร่วงปี 2018 ในวันที่ 19 กรกฎาคม พวกเขาได้มีโฆษณาโทรทัศน์ชิ้นแรกกับ Minute Maid Sparkling ห้าวันหลังจากโฆษณาโทรทัศน์ชิ้นแรก พวกเขาได้รับเลือกให้เป็นนายแบบส่งเสริมการขายของ CGV "Youth Brand Festival" ตั้งแต่วันที่ 24 กรกฎาคมถึง 31 สิงหาคม ในวันที่ 19 กันยายน สเตรย์คิดส์ได้รับเลือกให้เป็นทูตคนล่าสุดของ Lotte Duty Free โดยประกาศในบัญชีอย่างเป็นทางการของยูทูบและอินสตาแกรมของ Lotte Duty Free ในวันที่ 16 ตุลาคม สเตรย์คิดส์ได้เป็นนายแบบกลุ่มใหม่ของแบรนด์ชุดกีฬาสัญชาติเกาหลี Pro-Specs ในวันที่ 17 มิถุนายน 2562 สเตรย์คิดส์ได้รับเลือกให้เป็นแบรนด์แอมบาสซาเดอร์ใหม่ของการแข่งขัน Talk Talk Korea ประจำปี 2562 และในวันที่ 18 มิถุนายน พวกเขาได้รับการแต่งตั้งให้เป็นทูตกิตติมศักดิ์ของศูนย์ข้อมูลและวัฒนธรรมเกาหลี กระทรวงวัฒนธรรม กีฬา และการท่องเที่ยว ประเทศเกาหลีใต้
ผลงานเพลง
สตูดิโออัลบั้ม
อัลบั้มรวมเพลง
อีพี
ซิลเกิ้ลประจำฤดู
สง่า กิตติขจร
พลตำรวจตรี สง่า กิตติขจร อดีตรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก เกรียงศักดิ์ ชมะนันทน์ และเป็นอดีตสมาชิกสภาผู้แทนราษฎรจังหวัดเชียงใหม่ 1 สมัย
ประวัติ
พล.ต.ต. สง่า กิตติขจร เกิดเมื่อวันที่ 28 กุมภาพันธ์ พ.ศ. 2462 เป็นบุตรของขุนโสภิตบรรณารักษ์ (อำพัน กิตติขจร) กับนางโสภิตบรรณารักษ์ (ลิ้นจี่) มีพี่น้องร่วมบิดามารดา 7 คน หนึ่งในนั้นคือ จอมพลถนอม กิตติขจร นายกรัฐมนตรีคนที่ 10 ของประเทศไทย ซึ่งเป็นพี่ชาย
ชีวิตครอบครัวสมรสกับคุณหญิงระวิมีบุตร-ธิดา 3 คน มีหญิง 1 คน ชาย 2 คน
ยศและตำแหน่ง
พลตำรวจตรีสง่าได้รับพระราชทานยศ ร้อยตำรวจตรี เมื่อวันที่ 12 ธันวาคม ปี พ.ศ. 2483 ขณะเป็นนักเรียนนายร้อยก่อนจะได้รับพระราชทานยศและได้รับแต่งตั้งให้ดำรงตำแหน่งต่าง ๆ ดังนี้
งานการเมืองและจุดยืนทางการเมือง
พล.ต.ต. สง่า เคยได้รับแต่งตั้งเป็นรองเลขาธิการคณะรัฐมนตรี ในปี พ.ศ. 2509 ในรัฐบาลจอมพลถนอม กิตติขจร เป็นสมาชิกสภานิติบัญญัติแห่งชาติ ในปี พ.ศ. 2516 และเป็นสมาชิกสภาผู้แทนราษฎรจังหวัดเชียงใหม่ (ส.ส.เชียงใหม่) สังกัดพรรครวมไทย ในการเลือกตั้งเมื่อปี พ.ศ. 2522 และได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลจอมพลถนอม กิตติขจร เมื่อวันที่ 25 มิถุนายน พ.ศ. 2513 แทนนายจิตติ สุจริตกุล ที่ถึงแก่อนิจกรรม
ต่อมาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก เกรียงศักดิ์ ชมะนันทน์
แม้จะเป็นน้องชายของจอมพลถนอม กิตตขจร แต่พล.ต.ต.สง่า กลับมีจุดยืนทางการเมืองตรงกันข้ามกับพี่ชายตนเอง โดยหลังการเลือกตั้งเมื่อปี พ.ศ. 2512 ที่ทางพรรคสหประชาไทยของจอมพลถนอมได้รับเสียงข้างมาก และได้รับการจัดตั้งรัฐบาล นายชวน หลีกภัย ซึ่งในขณะนั้นเป็นสมาชิกสภาผู้แทนราษฎรครั้งแรกจากจังหวัดตรัง (ส.ส.ตรัง) ของพรรคประชาธิปัตย์ ที่เป็นฝ่ายค้าน ได้ทำการอภิปรายรัฐบาลอย่างโดดเด่น แม้จะมีเนื้อหาที่เชือดเฉือนการทำงานของรัฐบาล แต่ พล.ต.ต.สง่า ซึ่งเป็นกรรมการบริหารพรรคสหประชาไทยกลับเอ่ยชมว่า "เป็นความหวังของสภาฯ และเป็นบุคคลที่พรรคสหประชาไทยต้องการตัว"
สนธิสัญญาราปัลโล (ค.ศ. 1922)
สนธิสัญญาราปัลโล (Treaty of Rapallo) เป็นข้อตกลงที่ลงนามเมื่อวันที่ 16 เมษายน ค.ศ. 1922 ระหว่างสาธารณรัฐไวมาร์และสหภาพโซเวียต ที่ซึ่งทั้งสองประเทศได้ยุติการอ้างสิทธิในดินแดนและข้อเรียกร้องทางการเงินจากสนธิสัญญาเบรสท์-ลีตอฟสก์และสงครามโลกครั้งที่หนึ่งต่อกันและกัน
รัฐบาลของทั้งสองประเทศยังได้ตกลงที่จะปรับความสัมพันธ์ทางการทูตให้เข้าสู่ระดับปกติและ "ให้ร่วมมือด้วยจิตวิญญาณแห่งความปรารถนาดีเพื่อตอบสนองความต้องการทางเศรษฐกิจของกันและกัน"
สนธิสัญญาดังกล่าวเป็นผลพวงมาจากการประชุมเจนัวที่ทั้งเยอรมนีและสหภาพโซเวียตต่างก็เข้าร่วม ซึ่งฝรั่งเศสเรียกร้องให้สหภาพโซเวียตรับภาระหนี้สินที่ก่อไว้ในช่วงก่อนสงครามโดยจักรวรรดิรัสเซีย และได้เรียกร้องให้เยอรมนีชำระค่าปฏิกรรมสงครามให้แก่สหภาพโซเวียตโดยทันที ส่งผลให้คณะผู้แทนจากเยอรมนีและสหภาพโซเวียตถอนตัวออกมาจากการประชุมและพบปะกันอย่างเงียบ ๆ ที่เมืองราปัลโลในอิตาลี ทั้งนี้สนธิสัญญาดังกล่าวประกอบด้วยคณะผู้เจรจาจากสองฝ่ายนำโดยรัฐมนตรีต่างประเทศของรัสเซีย เกโอร์กี ชิเช-ริน และรัฐมนตรีต่างประเทศของเยอรมนี วัลเทอร์ ราทเนา และได้มีการแลกสัตยาบันแก่กันในวันที่ 31 มกราคม ค.ศ. 1923 ณ กรุงเบอร์ลิน ต่อมาสนธิสัญญาดังกล่าวถูกลงนามจากทั้งสองฝ่ายในวันที่ 19 กันยายน ค.ศ. 1923 ณ โรงแรมอิมเปรีอาเล เมืองซันตามาร์เกอรีตาลีกูเร (ในราปัลโล) และถูกบันทึกในชุดสนธิสัญญาของสันนิบาตชาติ (League of Nations Treaty Series) ในวันเดียวกัน และแม้ว่าสนธิสัญญาดังกล่าวจะไม่ครอบคลุมถึงประเด็นความร่วมมือด้านทางทหาร แต่ทั้งสองฝ่ายก็ได้ริเริ่มความร่วมมือทางการทหารอย่างลับ ๆ ในเวลาต่อมา
ต่อมาทั้งสองฝ่ายได้บรรลุข้อตกลงเพิ่มเติมระหว่างกันและลงนาม ในวันที่ 5 พฤศจิกายน ณ กรุงเบอร์ลิน เพื่อขยายขอบเขตของสนธิสัญญาให้ครอบคลุมถึงความสัมพันธ์ระหว่างเยอรมนีกับประเทศที่อยู่ภายใต้การปกครองของสหภาพโซเวียตอันได้แก่ ยูเครน เบลารุส อาร์เมเนีย จอร์เจีย อาร์เซอร์ไบจาน และสาธารณรัฐตะวันออกไกล ซึ่งได้มีการแลกเปลี่ยนสัตยาบันกันในกรุงเบอร์ลินเมื่อวันที่ 26 ตุลาคม ค.ศ. 1923 และถูกบันทึกในชุดสนธิสัญญาของสันนิบาติชาติเมื่อวันที่ 18 กรกฏาคม ค.ศ. 1924
อนึ่ง ข้อตกลงในสนธิสัญญานี้ยังถูกเน้นย้ำอีกครั้งในสนธิสัญญาเบอร์ลินปี ค.ศ. 1926 อีกด้วย
ร้องแลกไข่
ร้องแลกไข่ เป็นรายการเกมโชว์ประกวดร้องเพลงรายการแรกของบริษัท ทริปเปิ้ลทู จำกัด ออกอากาศครั้งแรกเมื่อวันที่ 5 มิถุนายน พ.ศ. 2560 ทุกวันพฤหัสบดี-ศุกร์ เวลา 10:50 น. - 11:20 น. โดยมี กิ๊ก - เกียรติ กิจเจริญ เป็นผู้ดำเนินรายการ
รูปแบบรายการ
รายการจะเปิดโอกาสให้ผู้เข้าแข่งขันทางบ้านมาสมัครเข้าร่วมรายการเพื่อร้องเพลงแลกกับสิ่งของที่ต้องการจำนวน 3 เพลง (โดยที่ 2 เพลงแรก จะเป็นเพลงที่ผู้เข้าแข่งขันเลือกเอง ส่วนอีก 1 เพลง พิธีกรเป็นผู้กำหนดเพลงให้) โดยมีกรรมการพิเศษ 4 คน ที่จะมีหน้าที่กำหนดจำนวนไข่ที่ต้องทำได้ในการร้องเพลงทั้ง 3 เพลงเพื่อแลกกับของรางวัลที่ต้องการ และพิธีกรก็สามารถกำหนดจำนวนไข่ได้ด้วย เมื่อผู้เข้าแข่งขันร้องเพลงเสร็จไปในแต่ละเพลงจะมีผู้ชมในสตูดิโอจำนวน 50 คน เป็นผู้ลงคะแนน โดยการวางไข่ลงไปในฝา ซึ่งหากวางลงในฝาสีเขียว แปลว่าให้คะแนน และฝาสีแดง แปลว่าไม่ให้คะแนน หลังจากนั้น ทางรายการจะส่งตัวแทนไปเก็บไข่ โดยเก็บมาเฉพาะไข่ที่อยู่ในฝาสีเขียว และจะมีการประกาศจำนวนคะแนนที่ผู้เข้าแข่งขันทำได้ นั่นคือจำนวนไข่ในฝาสีเขียวนั่นเอง
ต่อมา ในวันที่ 6 กันยายน พ.ศ. 2561 ได้มีการปรับกติกาเพิ่มเติมคือ จะร้องเพลงเป็น 4 เพลง (3 เพลง จากผู้เข้าแข่งขันเลือกเอง และ 1 เพลง จากพิธีกรกำหนดมาให้) และการให้จำนวนไข่ ก็จะมากขึ้นอีก รวมคะแนนเต็มเป็น 200 คะแนน
รูปแบบที่ 1 ปั้นจั่นประหาร
รูปแบบนี้มีลักษณะคล้ายกับปั้นจั่นนรกในรายการเกมจารชน โดยผู้เข้าแข่งขันที่ทำคะแนนได้น้อยกว่าจำนวนไข่ที่คณะกรรมการกำหนดจะถูกคุมตัวไปนั่งที่ใต้ปั้นจั่น และเมื่อพิธีกรสั่งประหาร ปั้นจั่นจะทำงาน และผู้เข้าแข่งขันจะโดนปั้นจั่นทับ โดยเมื่อโดนปั้นจั่นทับแล้ว พื้นที่ตรงเก้าอี้ที่ผู้เข้าแข่งขันนั่งจะโหลดต่ำลงไป เพื่อให้ดูเหมือนว่าโดนปั้นจั่นทับลงไป โดยผู้เข้าแข่งขันที่ถูกปั้นจั่นทับจะถูกทีมงานที่อยู่ด้านหลังปั้นจั่นละเลงแป้งและผงถ่านจนมีสภาพเปรอะเปื้อน รูปแบบนี้เริ่มใช้ตั้งแต่วันที่ 5 มิถุนายน พ.ศ. 2560 - 22 มีนาคม พ.ศ. 2561
รูปแบบที่ 2 เก้าอี้กระชากวิญญาณ
รูปแบบนี้มีลักษณะคล้ายกับเหมืองมรณะในรายการเกมจารชน โดยผู้เข้าแข่งขันที่ทำคะแนนได้น้อยกว่าจำนวนไข่ที่คณะกรรมการกำหนดจะถูกคุมตัวไปนั่งที่เก้าอี้กระชากวิญญาณ และเมื่อพิธีกรสั่งประหาร เก้าอี้กระชากวิญญาณที่ผู้เข้าแข่งขันนั่งอยู่จะเลื่อนเข้าไปในบ้านผีสิง โดยผู้เข้าแข่งขันที่เข้าไปในบ้านผีสิงจะถูกทีมงานละเลงแป้งและผงถ่านจนมีสภาพเปรอะเปื้อน รูปแบบนี้เริ่มใช้ตั้งแต่วันที่ 23 มีนาคม - 28 กันยายน พ.ศ. 2561
สหรัถ สังคปรีชา
สหรัถ สังคปรีชา ชื่อเล่น ก้อง (เกิด 4 พฤษภาคม พ.ศ. 2511) เป็นนักร้องสมาชิกวงนูโว และนักแสดงชาวไทย
ประวัติ
สหรัถ สังคปรีชา เกิดเมื่อวันที่ 4 พฤษภาคม พ.ศ. 2511 เป็นบุตรคนโตจากทั้งหมดสองคนของวีระพงษ์ สังคปรีชา กับโสมวรรณ (สกุลเดิม: สวัสดิ์-ชูโต) มีน้องชายชื่อ ฐากูร สังคปรีชา (ชื่อเล่น: เก็น) ปู่ของเขาเป็นชาวเดนมาร์กที่เข้ารับราชการในแผ่นดินพระบาทสมเด็จพระจุลจอมเกล้าเจ้าอยู่หัว ส่วนตาเป็นเป็นราชินิกุลสวัสดิ์-ชูโต และยายมาจากสกุลวสุวัต เจ้าของโรงภาพยนตร์เสียงกรุง
สหรัถ เข้าศึกษาที่สถาบันอนุบาลบ้านเด็ก โรงเรียนกรุงเทพคริสเตียน โรงเรียนศรีวิกรม์ และ มหาวิทยาลัยกรุงเทพ เริ่มต้นเข้าสู่วงการด้วยการเป็นนักร้องวงนูโว และต่อมามีผลงานการแสดงอีกหลายเรื่อง
และยังเคยได้รับรางวัลทางด้านการแสดงจากสมาพันธ์ภาพยนตร์แห่งชาติ สาขาดารานำชายยอดเยี่ยม จากเรื่องคู่แท้สองโลก เมื่อวันที่ 4 พฤศจิกายน พ.ศ. 2538 และเคยเป็นพรีเซนเตอร์ให้กับโฆษณาของการท่องเที่ยวแห่งประเทศไทยมาแล้ว กับแคมเปญ "เที่ยวอันดามัน ช่วยอันดามัน" และ "สมายล์ลิ่งคลับ" เพื่อเป็นการช่วยเหลือและ ส่งเสริมการท่องเที่ยวไทย ให้คนไทยเที่ยวเมืองไทยมากขึ้น โดยเฉพาะจังหวัดกลุ่ม 6 จังหวัดภาคใต้ฝั่งอันดามัน
ผลงานในนามนูโว
ก้อง ร่วมกับเพื่อนออกผลงานเพลงในนามวงนูโว รวมทั้งหมด 7 อัลบั้ม
ผลงานในนาม โจ-ก้อง
ก้อง ออกผลงานเพลงร่วมกับ โจ จิรายุส วรรธนะสิน ในนาม โจ-ก้อง อีก 3 อัลบั้ม
จูราสสิค เวิลด์
จูราสสิค เวิลด์ (Jurassic World)  เป็นภาพยนตร์แนววิทยาศาสตร์ผจญภัย กำกับโดยโคลิน เทรวอร์โรว์ ออกฉายในกลางปี ค.ศ. 2015 เป็นภาพยนตร์ลำดับที่สี่ในชุด จูราสสิค พาร์ค บทภาพยนตร์เป็นผลงานการเขียนร่วมกันโดยริค แจฟฟา, อแมนดา ซิลเวอร์, ดีเรค คอนนอลลี และเทรวอร์โรว์ นำแสดงโดยคริส แพร็ตต์, ไบรซ์ ดัลลาส โฮเวิร์ด, วินเซนต์ ดิโอโนฟริโอ, ไท ซิมป์สกินส์, นิก รอบินสัน, โอมาร์ ไซ, บี ดี วอง และอีร์ฟาน ข่าน โดยวองเป็นนักแสดงเพียงคนเดียวที่เคยร่วมแสดงในภาพยนตร์ชุดจูราสสิค พาร์คมาก่อน ในภาพยนตร์เรื่องนี้ สวนสนุกไดโนเสาร์เปิดทำการเต็มรูปแบบบนเกาะอิสลานูบลาร์ (ที่เดียวกับในจูราสสิค พาร์ค ภาคแรก) แต่ก็เกิดเรื่องโกลาหลเมื่อไดโนเสาร์ตัดต่อพันธุกรรมอินดอมินัส เร็กซ์หลุดออกมาและออกอาละวาดไปทั่วสวน
เนื้อเรื่อง
22 ปี หลังเหตุการณ์บนเกาะ อิสลา นูบลาร์ มีการสร้างสวนสนุกแห่งใหม่ชื่อ จูราสสิค เวิลด์ เป็นสวนสนุกไดโนเสาร์ที่ดำเนินการเต็มรูปแบบ สองพี่น้อง แซค (นิค โรบินสัน)และเกรย์ มิทเชลล์ (ไท ซิมป์สกินส์) เดินทางไปยังเกาะนี้เพื่อพบกับแคลร์ เดียริง(ไบรซ ดัลลาส โฮเวิร์ด) ผู้เป็นน้าและดำรงตำแหน่งผู้จัดการฝ่ายปฏิบัติการของสวน เมื่อมาถึงเกาะแล้วทั้งสองได้รับการดูแลโดยผู้ช่วยของแคลร์ชื่อซารา (เคธี แมคเกรธ) ในขณะเดียวกัน ไซมอน มัซรานี (อีร์ฟาน ข่าน) นายทุนผู้เป็นเจ้าของสวนได้เดินทางมาถึง และให้แคลร์พาไปชมไดโนเสาร์ดัดแปลงพันธุกรรมตัวใหม่ อินดอมินัส เร็กซ์ ซึ่งผสมมาจากดีเอ็นเอของ อเบลิซอรัส, คาร์โนทอรัส, หมึกกระดอง, ปาด, จิกแกนโนโตซอรัส, มาจุงกาซอรัส, รูกอปส์, ไทแรนโนซอรัส เร็กซ์, และ เวโลซีแรปเตอร์ ระหว่างการตรวจเยี่ยมครั้งนี้ มัซรานีได้บอกให้แคลร์เชิญโอเวน เกรดี (คริส แพรตต์) ซึ่งเป็นผู้เชี่ยวชาญด้านการดูแลและฝึกเวโลซีแรปเตอร์มาร่วมประเมิน เพื่อดูว่าสถานที่ดูแลอินดอมินัสนี้มีช่องโหว่ที่ต้องแก้ไขหรือไม่
วิค ฮอสกินส์ (Vincent D'Onofrio) หัวหน้าฝ่ายรักษาความปลอดภัยของอินเจน (InGen) เดินทางมาพบโอเวนและเสนอโครงการการใช้แรปเตอร์ที่ฝึกแล้วทั้งสี่ตัว คือ บลู, ชาร์ลีย์, เดลต้า, และ เอคโค มาเป็นอาวุธ ระหว่างนั้นคนงานคนหนึ่งพลัดหล่นลงไปในกรงแรปเตอร์ ทำให้โอเวนต้องลงไปช่วยออกมาเป็นผลสำเร็จแต่ก็เกือบเอาชีวิตไม่รอด แสดงให้เห็นว่าแรปเตอร์เหล่านี้ยังไม่เชื่องเท่าที่ฮอสกินส์คิด เกรย์และแซคแอบหนีจากซาราไปเที่ยวสวนสนุกกันเพียงลำพัง แคลร์เดินทางไปหาโอเวนที่บ้านพักด้วยตนเอง เนื่องจากทั้งสองเคยคบหากันมาก่อน แคลร์ขอร้องให้โอเวนช่วยดูกรงอินดอมินัสตามที่มัซรานีบอก โดยโอเวนตอบตกลงอย่างไม่เต็มใจนัก เมื่อมาถึงกรงอินดอมินัสแล้ว พวกเขาพบร่องรอยที่เหมือนกับว่าอินดอมินัสได้ปีนกรงหนีออกไปแล้ว โอเวนกับเจ้าหน้าที่อีกสองคนเข้ากรงไปตรวจสอบ แต่ก็โดนอินดอมินัสที่ซ่อนตัวอยู่โจมตี แท้จริงแล้วอินดอมินัสวางแผนแกล้งทำเป็นหลบหนีเพื่อล่อให้มีคนเปิดกรงเข้ามา เป็นผลให้เจ้าหน้าที่สองคนถูกสังหาร อินดอมินัสหนีเข้าป่าไปได้ ส่วนโอเวนหนีรอดมาได้อย่างหวุดหวิด
เมื่อการจับกุมอินดอมินัสเบื้องต้นล้มเหลว แคลร์จึงประกาศปิดสวนสนุกฝั่งตอนเหนือ ขณะเดียวกัน เกรย์กับแซคกำลังนั่งเครื่องเล่นไจโรสเฟียร์ออกนอกเส้นทางเข้าไปในป่าและถูกอินดอมินัสโจมตีแต่หนีรอดมาได้ ระหว่างหลบหนีทั้งสองไปพบกับศูนย์รับรองร้างที่เคยเป็นส่วนของจูราสสิค พาร์คเดิม และสามารถซ่อมแซมรถจี๊ปเก่าให้ใช้งานได้และขับหนีไปยังถนนหลัก โอเวนกับแคลร์มาถึงศูนย์รับรองฯหลังจากนั้นไม่นาน แต่ก็ถูกอินดอมินัสโจมตี มัซรานีขับเฮลิคอปเตอร์ไล่ตามอินดอมินัสไปจนถึงศูนย์จัดแสดงสัตว์ปีก อินดอมินัสพังศูนย์ฯเข้าไป ทำให้เทอราโนดอนและไดมอร์โฟดอนจำนวนมากบินหนีออกมาและส่วนหนึ่งโจมตีเฮลิคอปเตอร์ที่มัซรานีขับอยู่จนตก ทำให้มัซรานีเสียชีวิต เกรย์กับแซคกลับมาที่สวนหลักขณะที่เทอโรซอร์ที่หลุดออกมาเข้าทำร้ายนักท่องเที่ยว(ซาราที่คอยดูแลเกรย์และแซคก็ถูกเทอโรเซอร์บินโฉบคว้าไปกลางอากาศและปล่อยเธอตกลงไปบ่อน้ำ จากนั้นก็เทอโรเซอร์ก็คว้าเธอบินขึ้นอีกแต่ถูกโมซาซอรัสงาบกินทั้งเทอโรเซอร์และซาราในที่สุด) ที่นั่นพวกเขาได้พบกับโอเวนและแคลร์ในที่สุด
จากการเสียชีวิตของมัซรานีทำให้ฮอสกินส์เข้ามาควบคุมแทนและตัดสินใจใช้แรปเตอร์สะกดรอยอินดอมินัส โอเวนไม่เห็นด้วยแต่ต้องจำใจตกลงกับแผนดังกล่าวและนำกองกำลังของอินเจนตามพวกแรปเตอร์ไป เหล่าแรปเตอร์ตามกลิ่นอินดอมินัสเข้าไปในป่าจนเจอ แต่เนื่องจากอินดอมินัสมียีนส์ของแรปเตอร์พวกมันจึงสื่อสารกันได้ พวกแรปเตอร์ยอมรับอินดอมินัสในฐานะอัลฟาตัวใหม่และเปลื่ยนมาโจมตีมนุษย์แทน ในขณะเดียวกันฮอสกินส์ได้ส่งดร.วูขึ้นเฮลิคอปเตอร์หนีไปพร้อมกับเอมบริโอเพื่อความปลอดภัยของโครงการวิจัย เมื่อโอเวน แคลร์และเด็กๆมาถึงแล็บ พวกเขาพบกับฮอสกิ้นกับทีมของเขาที่กำลังขนย้ายเอมบริโอส่วนที่เหลือ ฮอสกินส์เปิดเผยกับทั้งสี่ว่าเขาตั้งใจจะสร้างไดโนเสาร์ตัดต่อพันธุกรรมเพิ่มเพื่อใช้เป็นอาวุธ ในขณะนั้นเองแรปเตอร์ตัวหนึ่งบุกเข้ามาในแล็บและฆ่าเขา
ทั้งสี่หนีออกมาข้างนอกและโดนแรปเตอร์อีกสองตัวล้อมวง โอเวนสามารถทำให้บลูซึ่งเป็นเบต้าเชื่อใจเขาได้อีกครั้งก่อนที่อินดอมินัสจะปรากฏตัว ครั้งนี้บลูเลือกที่จะเข้าข้างโอเวนแทนอินดอมินัส พวกแรปเตอร์เข้าโจมตีอินดอมินัสแต่ตกเป็นฝ่ายเพลี่ยงพล้ำแทน เมื่อรู้ว่าพวกเขาไม่มีทางสู้ได้ แคลร์ตัดสินใจล่อไทแรนโนซอรัส เร็กซ์ออกมาสู้กับอินดอมินัส ขณะที่อินดอมินัสจะฆ่าไทแรนโนซอรัส บลูเข้ามาช่วยจนไทแรนโนซอรัสได้โอกาสลุกขึ้นมาอีกครั้ง ทั้งสองโจมตีอินดอมินัสจนถอยไปที่บ่อน้ำและถูกโมซาซอรัสงับคอลากลงไป
ผู้รอดชีวิตที่เหลืออพยพกลับแผ่นดินใหญ่และเกาะเหลือแค่เหล่าไดโนเสาร์ เกรย์กับแซคพบพ่อแม่ส่วนโอเวนและแคลร์ตัดสินใจว่าพวกเขาจะร่วมมือกัน"เพื่อความอยู่รอด" ในฉากสุดท้ายไทแรนโนซอรัสเดินขึ้นมายืนอยู่บนแท่นจอดคอปเตอร์และส่งเสียงคำราม
การตอบรับในประเทศไทย
จูราสสิค เวิลด์ เปิดตัวสัปดาห์แรกในประเทศไทย (11-17 มิถุนายน 2558) ด้วยรายได้ 164 ล้านบาท และสามารถทำเงินตลอดการฉายได้ 301 ล้านบาท ถือเป็นภาพยนตร์ที่ทำเงินสูงสุดเป็นอันดับที่ 3 ในประเทศไทยปี 2558 รองจาก เร็ว..แรงทะลุนรก 7 (423 ล้านบาท) และ อเวนเจอร์ส มหาศึกอัลตรอนถล่มโลก (369 ล้านบาท) ซึ่งถือว่ากระแส จูราสสิค เวิลด์ ในไทยไม่แรงเมื่อเทียบกับประเทศอื่นที่เข้าฉาย
รางวัล
จูราสสิค เวิลด์ ได้รับรางวัลชนะเลิศ:
ภาคต่อ
ในเดือนพฤษภาคม ค.ศ. 2015 โคลิน เทรวอร์โรว์ยืนยันว่าตนจะไม่กลับมาทำหน้าที่ผู้กำกับภาพยนตร์ภาคต่อ แต่จะทำหน้าที่เขียนบทร่วมกับดีเรค คอนนอลลีและจะได้คริส แพร็ตต์และไบรซ์ ดัลลาส โฮเวิร์ดกลับมารับบทเดิม โดยจะได้เจ. เอ. บาโญนามารับหน้าที่เป็นผู้กำกับ ภาพยนตร์ถ่ายทำช่วงเดือนกุมภาพันธ์ถึงกรกฎาคม ค.ศ. 2017 ต่อมาในวันที่ 22 มิถุนายน ปีเดียวกัน มีการเปิดเผยว่าภาพยนตร์ภาคต่อจะใช้ชื่อว่า จูราสสิค เวิลด์ อาณาจักรล่มสลาย (Jurassic World: Fallen Kingdom)  จูราสสิค เวิลด์ อาณาจักรล่มสลาย เข้าฉายในสหรัฐ วันที่ 22 มิถุนายน ค.ศ. 2018
มนต์ชัย พันธุ์คงชื่น
พลตำรวจเอก มนต์ชัย พันธุ์คงชื่น (2 กันยายน พ.ศ. 2464 - 9 สิงหาคม พ.ศ. 2559) อดีตอธิบดีกรมตำรวจ และอดีตผู้บัญชาการตำรวจนครบาล
ประวัติ
พล.ต.อ. มนต์ชัย เกิดเมื่อวันที่ 2 กันยายน พ.ศ. 2464 ที่ เขตพระนคร เป็นบุตรชายของนายสมานกับนางสยาด พันธุ์คงชื่น มีชื่อเดิมว่า ทิพมนต์ พันธุ์คงชื่น ก่อนจะเปลี่ยนเป็น มนต์ชัย พันธุ์คงชื่น ในสมัย จอมพล ป. พิบูลสงคราม
รับราชการ
พล.ต.อ.มนต์ชัยเคยรับราชการเป็นผู้บัญชาการ ตำรวจนครบาลและรับพระราชทานยศ พลตำรวจโท ก่อนจะได้เลื่อนขึ้นเป็นรองอธิบดีกรมตำรวจ เมื่อวันที่ 24 มิถุนายน พ.ศ. 2518 ในสมัย พลตำรวจเอกพจน์ เภกะนันทน์ ต่อมาเมื่อพลตำรวจเอกศรีสุขถูกโยกย้ายไปเป็นรองปลัด กระทรวงมหาดไทย พลตำรวจโทมนต์ชัยจึงได้รับโปรดเกล้าให้ดำรงตำแหน่งอธิบดีกรมตำรวจแทนเมื่อวันที่ 8 พฤศจิกายน พ.ศ. 2519 พร้อมกับรับพระราชทานยศ พลตำรวจเอก ในวันเดียวกัน ก่อนจะเกษียณอายุราชการในปี 2524 ตำแหน่งก่อนเกษียณอายุราชการคือ ข้าราชการพลเรือนสามัญระดับ 11 สำนักเลขาธิการนายกรัฐมนตรี สำนักนายกรัฐมนตรี ซึ่งพล.ต.อ.มนต์ชัย รับราชการในตำแหน่งดังกล่าวระหว่างวันที่ 11-19 พฤษภาคม พ.ศ. 2524 โดยมีพลตำรวจโท สุรพล จุลละพราหมณ์ รองอธิบดีกรมตำรวจขึ้นดำรงตำแหน่งแทน
ครอบครัว
พล.ต.อ.มนต์ชัยสมรสกับคุณหญิงวิจิตรา พันธุ์คงชื่น มีบุตรชายคือ พลตำรวจโทกฤษฎา พันธุ์คงชื่น อดีตผู้ช่วยผู้บัญชาการตำรวจแห่งชาติ
ถึงแก่อนิจกรรม
พล.ต.อ.มนต์ชัย ถึงแก่อนิจกรรมด้วยโรคชราและเส้นเลือดในสมองแตก ในวันที่ 9 สิงหาคม พ.ศ. 2559 ณ โรงพยาบาลตำรวจ สิริรวมอายุ 94 ปี
มุมด้านบนของกระดูกสะบัก
มุมด้านบนของกระดูกสะบัก เป็นมุมที่เกิดจากขอบด้านบนและขอบแนวกลางของกระดูกสะบัก มีลักษณะบาง เรียบ โค้งมน เอนไปทางด้านข้างลำตัว และเป็นที่ยึดเกาะของใยกล้ามเนื้อบางใยของกล้ามเนื้อลีเวเตอร์ สแคปูเล (Levator scapulae)
มุมด้านล่างของกระดูกสะบัก
มุมด้านล่างของกระดูกสะบัก เป็นมุมที่มีความหนาและขรุขระ เกิดจากการทำมุมกันของขอบแนวกลางและขอบด้านข้างของกระดูกสะบัก พื้นผิวด้านหลังเป็นที่ยึดเกาะของกล้ามเนื้อเทเรส เมเจอร์ (Teres major) และอาจมีใยบางส่วนของกล้ามเนื้อแลททิสซิมุส ดอร์ไซ (Latissimus dorsi)
โคตะ อิบูชิ
โคตะ อิบูชิ Kota Ibushi (飯伏幸太)   นักมวยปล้ำอาชีพชาวญี่ปุ่น เริ่มอาชีพการปล้ำกับสมาคม Dramatic Dream Team (DDT) ในปี 2004 และกว่าสิบเอ็ดปีต่อมาได้กลายเป็นแชมป์ KO-D Openweight Championship 3สมัย, KO-D Tag Team Championship 5สมัย และ KO-D 6-Man Tag Team Championship 2สมัย  ในปี 2009 เขาได้เริ่มทำงานให้กับสมาคม New Japan Pro Wrestling (NJPW) และได้เซ็นสัญญาในปี 2013  ใน NJPW เป็นแชมป์ IWGP Heavyweight Championship, IWGP Intercontinental Championship, IWGP Junior Heavyweight Championship      และ IWGP Junior Heavyweight Tag Team Championship เขาลาออกจากทั้งสองสมาคม DDT และ NJPW ในเดือนกุมภาพันธ์ 2016 และนับแต่นั้นมาเขาได้ปล้ำในหลายๆค่ายในฐานะนักมวยปล้ำอิสระ รวมทั้ง DDT และ NJPW เช่นเดียวกับ WWE ในปี 2019 เขาได้เป็นผู้ชนะ G1 Climax 29
สโมสรฟุตบอลอยุธยา ยูไนเต็ด ในฤดูกาล 2561
ในฤดูกาลนี้สโมสรสามารถทำผลงานได้ดีในไทยลีก 3 ตอนบน โดยยึดครองอันดับ 1 ได้อย่างยาวนานกว่า 3 เดือน ก่อนจะมีผลงานที่แผ่วลงไปในช่วงท้ายฤดูกาลทำให้ได้เพียงแค่ตำแหน่งรองแชมป์ และต้องไปแข่งขันในรอบเพลย์ออฟกับสโมสรฟุตบอลนรา ยูไนเต็ด ซึ่งสามารถเอาชนะได้ด้วยประตูรวม 2–1 ได้เลื่อนชั้นขึ้นไปแข่งขันในไทยลีก 2 ฤดูกาล 2562
ภาพรวม
Last updated: 16 กันยายน 2561
สถิติการลงสนามและการทำประตูของผู้เล่น
! colspan=12 style="background:#009; color:#FFD700; text-align:center"| กองหลัง
! colspan=12 style="background:#009; color:#FFD700; text-align:center"| กองกลาง
! colspan=12 style="background:#009; color:#FFD700; text-align:center"| ผู้เล่นที่ย้ายออกระหว่างฤดูกาล
อันดับการทำประตูของผู้เล่น
ข้อมูลล่าสุด: 16 กันยายน 2561
สถิติ คลีนชีทส์ ของผู้รักษาประตู
ข้อมูลล่าสุด: 16 กันยายน 2561
สถิติใบเหลืองและใบแดงของผู้เล่น
ข้อมูลล่าสุด: 16 กันยายน 2561
อาสนวิหารดอล-เดอ-เบรอตาญ
อาสนวิหารดอล-เดอ-เบรอตาญ (Cathédrale de Dol-de-Bretagne) หรือเรียกชื่อเต็มว่า อาสนวิหารนักบุญแซมซันแห่งดอล-เดอ-เบรอตาญ (Cathédrale Saint-Samson de Dol-de-Bretagne) ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลดอล เป็นมุขมณฑลหนึ่งในเก้าแห่งในแคว้นเบรอตาญในอดีต ซึ่งต่อมาได้ถูกยุบลงเป็นส่วนหนึ่งของมุขมณฑลแรนตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองดอล-เดอ-เบรอตาญ จังหวัดอีเลวีแลน ในแคว้นเบรอตาญ ประเทศฝรั่งเศส สร้างขึ้นเพื่ออุทิศให้แก่นักบุญแซมซันแห่งดอล
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840
ประวัติ
ในปี ค.ศ. 1203 พระเจ้าจอห์นแห่งอังกฤษ ได้ทำให้เกิดไฟไหม้อาสนวิหารหลังเดิมที่สร้างในแบบสถาปัตยกรรมโรมาเนสก์ จึงมีพระราชประสงค์ให้สร้างหลังใหม่ขึ้นโดยพระองค์เป็นผู้สนับสนุนค่าใช้จ่ายในการก่อสร้างทั้งหมด โดยได้เริ่มการก่อสร้างขึ้นในเดือนกันยายนในปีเดียวกันนั้น โดยได้ทรงมอบหมายให้มุขนายกฌ็องที่ 7 แห่งลีโซแน เป็นผู้ควบคุมการก่อสร้าง
ต่อมาในปี ค.ศ. 1231 ซึ่งเป็นปีมรณภาพของมุขนายกฌ็องที่ 7 แห่งลีโซแน ส่วนบริเวณกลางโบสถ์ก็สร้างเสร็จสิ้นโดยมุขนายกองค์ต่อมา คือ เกลม็อง เดอ วีเทร มารับช่วงต่อในการก่อสร้างบริเวณแขนกางเขนและบริเวณร้องเพลงสวดที่มีด้านนอกแบบเรียบง่าย ซึ่งต่อมาเรลิกของนักบุญแซมซันได้นำมาซึ่งนักแสวงบุญมากมาย จึงมีความจำเป็นในการต่อเติมส่วนของจรมุขขึ้นเพิ่มเติม โดยมุขนายกเกลม็อง เดอ วีเทร ได้ว่าจ้างช่างฝีมือเยี่ยมจากอาสนวิหารแห่งอื่นมาใช้ก่อสร้างในวิธีแบบใหม่ โดยใช้รากฐานของอาสนวิหารเดิมแบบโรมาเนสก์ และสร้างต่อเติมขึ้นเป็นแบบกอทิกแบบนอร์มัน ซึ่งได้ดำเนินมาตลอดคริสต์ศตวรรษที่ 13 ส่วนสุดท้าย ได้แก่ บริเวณร้องเพลงสวด และจรมุข รวมถึงโบสถ์น้อยข้างจำนวนสิบแห่ง ได้สร้างเสร็จราวปี ค.ศ. 1279 ซึ่งก็ถือเป็นการสร้างเสร็จและใช้งานได้ ยกเว้นเพียงส่วนของหอระฆังกอทิกทั้งสองข้าง ซึ่งกำลังดำเนินไปเรื่อยๆ
บริเวณมุขทางเข้าขนาดใหญ่ซึ่งตั้งอยู่บริเวณปลายแขนกางเขนฝั่งทิศใต้ได้สร้างขึ้นระหว่างคริสต์ศตวรรษที่ 14 และ 15 และในช่วงเดียวกันนั้น ได้มีการสร้างหอประชุมนักบวชขึ้นที่บริเวณทิศตะวันตก และห้องเก็บสมบัติบริเวณทิศตะวันออก รวมถึงโบสถ์น้อยขนาดใหญ่ที่ตั้งอยู่บริเวณปลายสุดของบริเวณร้องเพลงสวดอีกด้วย
พระมหากษัตริย์ฮังการี
พระมหากษัตริย์ฮังการี เป็นพระอิสริยยศของพระประมุขแห่งราชอาณาจักรฮังการีที่ใช้ระหว่างปี ค.ศ. 1000 (หรือ ค.ศ. 1001) ถึง ค.ศ. 1918 ต่อมาในปี ค.ศ. 1758 สมเด็จพระสันตะปาปาเคลเมนต์ที่ 13 ได้ประทานพระราชสมัญญา "พระมหากษัตริย์อัครทูต" แก่พระเจ้าอิชต์วานที่ 1 แห่งฮังการี นับแต่นั้นมาพระมหากษัตริย์ฮังการีทุกพระองค์ก็ใช้คำนี้เป็นพระอิสริยยศ จึงเรียกว่า "พระมหากษัตริย์อัครทูตแห่งฮังการี" มาจนถึงการเปลี่ยนแปลงการปกครองในปี ค.ศ. 1918
การสถาปนา
ก่อน ค.ศ. 1000 ฮังการียังไม่ได้รับการยอมรับเป็นราชอาณาจักร ผู้ปกครองฮังการีมีพระอิสริยยศเป็น "เจ้าฟ้าเอกแห่งชาวฮังการี" จนกระทั่งเจ้าฟ้าเอกอิชต์วานได้รับราชาภิเษกเป็นพระเจ้าอิชต์วานที่ 1 โดยความยินยอมจากจักรพรรดิออทโทที่ 3 แห่งจักรวรรดิโรมันอันศักดิ์สิทธิ์ และได้สวมมงกุฎที่สมเด็จพระสันตะปาปาซิลเวสเตอร์ที่ 2 ทรงส่งมาให้ นับแต่นั้นมาพระประมุขของฮังการีก็มีพระอิสริยยศเป็นพระมหากษัตริย์
ทวารหนักของมนุษย์
ทวารหนักของมนุษย์ (human anus) เป็นอวัยวะหนึ่ง เป็นส่วนท้ายสุดของระบบย่อยอาหาร ซึ่งทำหน้าที่เป็นช่องทางขับถ่ายอุจจาระ ประกอบด้วยกล้ามเนื้อหูรูด 2 ส่วน คือ หูรูดภายใน (Internal Sphincter) และหูรูดภายนอก (External Sphincter) โดยเป็นส่วนภายในร่างกายที่เป็นส่วนต่อจากลำไส้ และ ภายนอกลักษณะเป็นรูอยู่กลางร่างกายระหว่างก้น
โรคที่เกี่ยวข้องเช่น ริดสีดวงทวาร
เจ้าหญิงชาร์ลอตต์ อะเมลีแห่งเดนมาร์ก
เจ้าหญิงชาร์ลอตต์ อะเมลีแห่งเดนมาร์ก (Princess Charlotte Amalie of Denmark) เป็นพรราชธิดาใน พระเจ้าเฟรเดอริกที่ 4 แห่งเดนมาร์ก เป็นพระราชขนิษฐาใน พระเจ้าคริสเตียนที่ 6 แห่งเดนมาร์ก
พระคู่หมั้น
เจ้าหยิงชาร์ลอตต์ไม่เคยเสกสมรสตลอดพระชนม์ชีพของพระองค์ แต่พระองค์เคยได้รับการถวายที่จะเป็นพระคู่หมั้นแด่พระเจ้าหลุยส์ที่ 15 แห่งฝรั่งเศส ซึ่งนั้นต้องทำให้พระองค์ลาออกจานิกายโรมันคาทอลิคไป แต่แล้วในที่สุด พระองค์ก็ไม่มีพระประสงค์เช่นัน้น ซึ่งพระราชบิดาก็มิได้ขัดแต่อย่างใด
พระกรณียากิจ
พระองค์ทรงรู้จักดีในฐานะชาร์ลอตต์แห่งบาเดิน และเป็นเจ้าของมูลนิธิ Prinsesse C.A.s stiftelse ซึ่งเป็นองค์กรที่หาเงินมาสนับสนุนคนไร้บ้านให้ได้เรียน
มรดก
พระราชวัง Charlottenlund เป็นพระราชวังที่ประทับฤดูร้อนของพระองค์ และปัจจุบันยังคงอยู่
วัดบ้านหลุก (ตำบลเหมืองง่า)
วัดบ้านหลุก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองง่า อำเภอเมืองลำพูน จังหวัดลำพูน มีที่ดินตั้งวัดเนื้อที่ 7 ไร่ 1 งาน 3 ตารางวา
วัดบ้านหลุกสร้างเมื่อ พ.ศ. 2325 มีตำนานเล่าว่า เจ้าผู้ครองนครเมืองหริภุญชัยได้ยกทัพไปตีข้าศึกที่เมืองเชียงตุง ประเทศพม่า เมื่อได้รับชัยชนะจึงต้อนผู้คนจากเมืองยองกลับมายังหริภุญชัย ซึ่งมีพระภิกษุรูปหนึ่งไม่ปรากฏชื่อซึ่งอาศัยอยู่วัดหนึ่งที่มีนามว่า "วัดบ้านหลุก" ที่มีอยู่ในเมืองยอง พระภิกษุรูปนี้มีวิชาอาคมและยังได้มาตั้งวัดวาอารามขึ้นซึ่งอยู่ทางเหนือของเมืองหริภุญชัย เพื่อให้เป็นหน้าด่านตั้งรับมือข้าศึกที่เข้ามาตีเมืองหริภุญชัย วัดที่ตั้งขึ้นใหม่ได้ตั้งชื่อตามวัดที่ท่านอาศัยอยู่เดิม คือ "วัดบ้านหลุก"
ยาสามัญประจำบ้าน
ยาสามัญประจำบ้าน เป็นชื่อเรียกกลุ่มยาทั้งแผนปัจจุบันและแผนโบราณที่กระทรวงสาธารณสุขกำหนดให้ประชาชนทั่วไปซึ่งไม่ได้เป็นแพทย์หรือดำเนินการทางแพทย์สามารถใช้ได้อย่างไม่อันตรายเพื่อรักษาตนเองเบื้องต้น เช่น ใช้รักษาอาการเจ็บป่วยเล็ก ๆ น้อย ๆ ที่ไม่รุนแรง อย่างไอ ปวดศีรษะ ถูกน้ำร้อนลวก ท้องอืด ท้องเฟ้อ หรือถูกมีดบาด เป็นต้น และสามารถหาซื้อได้ทั่วไปโดยไม่ต้องมีใบสั่งแพทย์
รายการยาสามัญประจำบ้านแผนปัจจุบัน
รายการยาสามัญประจำบ้านแผนปัจจุบัน อิงตามประกาศกระทรวงสาธารณสุข เรื่อง ยาสามัญประจำบ้านแผนปัจจุบัน ประกาศในราชกิจจานุเบกษาเมื่อวันที่ 28 มีนาคม พ.ศ. 2542
กลุ่มยารักษาแผลติดเชื้อ ไฟไหม้ น้ำร้อนลวก
ปัจจุบันยาในกลุ่มนี้ไม่มีรายการที่เป็นยาสามัญประจำบ้านแผนปัจจุบัน
รัสเซียนซูเปอร์คัพ
รัสเซียนซูเปอร์คัพ (Суперкубок России) หรือ TransTeleCom Russian Supercup (ТрансТелеКом Суперкубок России) ตามชื่อผู้สนับสนุน; เป็นการแข่งขันฟุตบอลประจำปี ระหว่างทีมชนะเลิศรัสเซียนพรีเมียร์ลีก พบกับ ทีมชนะเลิศรัสเซียนคัพ ในฤดูกาลล่าสุด โดยหากหนึ่งทีมคว้าแชมป์ทั้งสองรายการสิทธิ์การแข่งขันจะตกเป็นของรองแชมป์ลีก ก่อตั้งขึ้นเมื่อปี คุ.ศ. 2003 โดยปกติการแข่งขันจะเล่นในช่วงต้นฤดูกาลในช่วงเดือนกรกฎาคม
ทีมที่ชนะเลิศการแข่งขันมากที่สุด คือ ซีเอสเคเอ มอสโก เป็นจำนวน 7 สมัย โดยผู้ชนะล่าสุดคือ เซนิตเซนต์ปีเตอร์สเบิร์ก หลังจากชนะเลิศการแข่งขันในปี ค.ศ. 2020 ด้วยการเอาชนะ โลโคโมติฟมอสโก 2– 1
วัดมาลาประชาสรรค์
วัดมาลาประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา
แต่เดิมวัดมาลาประชาสรรค์เป็นที่พักสงฆ์ ได้รับอุทิศที่ดินจากนายราดและนางขวัญ ชาวไร่ จำนวน 14 ไร่ 2 งาน เมื่อ พ.ศ 2384 โดยมีพระครูวิบูลย์ ปรีชาญาณ วัดพระธาตุบาลิง ประเทศมาเลเซีย เป็นประธานสงฆ์ ภายหลังสงครามโลกครั้งที่สองสงบลงพระครูบริหารฐานปนกิจจากวัดพุทธภูมิ มาเป็นประธานสงฆ์ระหว่าง พ.ศ. 2496–2502 ต่อมาพระเรวัติ ชาวโร เป็นประธานสงฆ์ระหว่าง พ.ศ. 2533–2544 จนทางราชการแต่งตั้งเป็นเจ้าอาวาสรูปแรก และได้รับสถานะเป็นวัดอย่างถูกต้องตามกฎหมายเมื่อวันที่ 5 ตุลาคม พ.ศ. 2537 วัดได้รับพระราชทานวิสุงคามสีมา เมื่อวันที่ 1 กันยายน พ.ศ. 2560 ปัจจุบันพระครูสันติธรรมธร (ปฏิคม) เป็นเจ้าอาวาส
คณะผู้บริหาร หจก.ชินวรยะลาก่อสร้าง หลังได้รับฉันทานุมัติจากคณะกรรมการวัดมาลาประชาสรรค์ ให้ดำเนินการจัดสร้างพระประธานในอุโบสถ โดยใช้ต้นแบบจากหลวงพ่อพระพุทธเจ้าองค์ดำ ณ เมืองนาลันทา กรุงราชคฤห์ ประเทศอินเดีย เป็นพระพุทธรูปแกะสลักจากหินแร่ ขนาดหน้าตักกว้าง 2.18 เมตร สูง 2.67 เมตร
สยามแอร์
สยามแอร์ เป็นอดีต สายการบินจากประเทศไทยที่ให้บริการจากท่าอากาศยานดอนเมือง, กรุงเทพมหานคร
สายการบินเริ่มต้นการบินและบริการด้วยฝูงบินโบอิง 737-300 จำนวน 2 ลำ ใน พ.ศ. 2557 และเพิ่มจำนวนฝูงบินด้วย โบอิง 737-800 อีกจำนวน 2 ลำใน พ.ศ. 2558 สยามแอร์เริ่มเที่ยวบินจากดอนเมืองสู่ฮองกงใน พ.ศ. 2557 และขยายไปสู่เมืองเจิ้งโจวและกว่างโจวในช่วงต้นปี พ.ศ. 2558 และในช่วงปลาย พ.ศ. 2558 ทางสายการบินประกาศว่าเตรียมเปิดให้บริการสู่มาเก๊าและสิงค์โปร์ ใน พ.ศ. 2560 สยามแอร์ได้ยุติการทำการบินทั้งหมดแล้ว
ฝูงบิน
สยามแอร์มีฝูงบินทั้งหมดดังนี้:
คาโด: หนึ่งคำตอบ
คาโด: หนึ่งคำตอบ (, Kado: The Right Answer) เป็นอะนิเมะ CG โดยโทเอแอนิเมชัน เริ่มออกอากาศเมื่อ 6 เมษายน พ.ศ. 2560
เนื้อเรื่อง
มีวัตถุทรงลูกบากศ์จัตุรัสขนาด 2 กิโลเมตรที่ไม่สามารถระบุโครงสร้างทางฟิสิกส์ได้ ปรากฎขึ้นที่ท่าอากาศยานนานาชาติโตเกียว และดูดกลืนเครื่องบินซึ่งมี โคจิโร ชินโด และชุน ฮานาโมริ สองเจ้าหน้าที่กระทรวงกิจการภายในกำลังโดยสารอยู่ ขณะที่รัฐบาลญี่ปุ่นกำลังหาทางช่วยผู้โดยสารนั้นเอง ที่ด้านบนของลูกบากศ์ ชินโดก็ปรากฎตัวพร้อมกับชายนามว่า ยาฮาคุย ซาชูนีนา ที่อ้างตนว่าเป็นสิ่งมีชีวิตทรงปัญญาจากอวกาศ เรียกร้องการเจรจาโดยตรงกับรัฐบาลญี่ปุ่น ซาชูนีนาได้ชี้แจงว่ามาเพื่อต้องการชี้ทางมนุษยชาติ และได้มอบแหล่งพลังงานอนันต์ "วาม" ให้แก่มนุษยชาติ โดยให้รัฐบาลญี่ปุ่นเป็นผู้จัดการดูแลวาม รัฐบาลญี่ปุ่นแต่งตั้งชุน ฮานาโมริ เป็นทูตพิเศษมีอำนาจเทียบเท่านายกรัฐมนตรี ส่วนโคจิโร ชินโด ก็ขอลาออกจากกระทรวงเพื่อทำให้ที่เป็นผู้แทนฝ่ายต่างดาว อย่างไรก็ตามคณะมนตรีความมั่นคงแห่งสหประชาชาติได้มีมติให้ญี่ปุ่นส่งมอบวามทั้งหมดให้สหประชาชาติ มิเช่นนั้นสหประชาชาติจะดำเนินนโนบายขั้นรุนแรงต่อญี่ปุ่น
เจ้าชายเอากุสท์ วิลเฮ็ล์ม แห่งปรัสเซีย
เจ้าชายเอากุสท์ วิลเฮ็ล์ม แห่งปรัสเซีย (August Wilhelm von Preußen) เป็นเจ้าชายเยอรมันแห่งปรัสเซีย ทรงเป็นพระอนุชาและแม่ทัพคนสำคัญของพระเจ้าฟรีดริชที่ 2 แห่งปรัสเซียในสงครามสืบราชบัลลังก์ออสเตรียและสงครามเจ็ดปี
เจ้าชายเอากุสท์ วิลเฮ็ล์ม เป็นพระราชโอรสที่ทรงพระชนม์ลำดับสองของพระเจ้าฟรีดริช วิลเฮ็ล์มที่ 1 แห่งปรัสเซีย กับโซฟี โดโรเทอา แห่งฮันโนเฟอร์ แม้จะเป็นพระโอรสองค์รองแต่ก็เป็นที่โปรดปรานของพระบิดาและเป็นที่นิยมในราชลำนักปรัสเซีย เมื่อพระเชษฐาเสด็จขึ้นครองราชย์ในปีค.ศ. 1740 เจ้าชายก็กลายเป็นรัชทายาทลำดับหนึ่งเนื่องจากพระเชษฐาไม่มีทายาท และย้ายไปประทับยังวังมกุฎราชกุมารในกรุงเบอร์ลิน พระองค์เสกสมรสกับดัชเชสลูอีเซอแห่งเบราชไวค์-ว็อลเฟ็นบึทเทิลในปีค.ศ. 1742 มีพระโอรส-ธิดาด้วยกัน 4 พระองค์
เจ้าชายเอากุสท์ วิลเฮ็ล์ม เข้ารับราชการทหารในกองทัพปรัสเซีย ทรงเป็นแม่ทัพในสงครามสืบราชบัลลังก์ออสเตรีย และฉายพระปรีชาในยุทธการที่โฮเอินฟรีดแบร์ค (Hohenfriedberg) แต่ในสงครามเจ็ดปี พระองค์ต้องถอยทัพจากหมู่บ้านซิทเทา (Zittau) ในยุทธการที่คอลีง (Kolín) ค.ศ. 1757 และถูกตวาดจากพระเชษฐา นั่นทำให้พระองค์ขัดแย้งกับพระเชษฐาจนถอนตัวจากกองทัพ เจ้าชายสิ้นพระชนม์อย่างกะทันหันในปีค.ศ. 1758 เป็นที่เล่าลือกันว่าทรงสิ้นพระชนม์จากการตรอมใจที่แพ้ศึกและถูกพระเชษฐาต่อว่าอย่างรุนแรง แต่ความจริงแล้วทรงสิ้นพระชนม์จากโรคเนื้องอกในสมอง
พระบุตร
เจ้าชายเอากุสท์ วิลเฮ็ล์ม กับดัชเชสลูอีเซอแห่งเบราชไวค์-ว็อลเฟ็นบึทเทิล มีพระโอรส-ธิดาด้วยกัน 4 พระองค์:
อ้างอิง
17221758
รายชื่อแหล่งมรดกโลกในประเทศฮังการี
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศฮังการีทั้งสิ้น 8 แหล่ง เป็นแหล่งมรดกโลกทางวัฒนธรรม 7 แหล่ง และมรดกโลกทางธรรมชาติอีก 1 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศฮังการีมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 11 แห่ง
Tythothyris
Tythothyris เป็นสกุลของแบรคิโอพอดที่อยู่ในวงศ์Terebrataliidae มีเพียงสปีชีส์เดียวคือ Tythothyris rosimarginata.
สปีชีส์ที่พบในหมู่เกาะคูริล
ชีวิตเดี่ยว
"ชีวิตเดี่ยว" เป็นซิงเกิลในปี พ.ศ. 2561 ของนักร้องธงไชย แมคอินไตย์ ร่วมกับวงเก็ตสึโนวา จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้อง-แต่งทำนองโดย ปณต คุณประเสริฐ และเรียบเรียงโดย เก็ตสึโนวา ,พูนศักดิ์ จตุระบุล มีโปรดิวเซอร์โดย พูนศักดิ์ จตุระบุล ออกจำหน่ายพร้อมกับเผยแพร่มิวสิกวีดีโอในวันที่ 12 มกราคม พ.ศ. 2561 สังกัดค่ายจีเอ็มเอ็ม แกรมมี่
เบบี้ (เพลงจัสติน บีเบอร์)
"เบบี้" เป็นเพลงที่ร้องโดยศิลปินชาวแคนาดา จัสติน บีเบอร์ เพลงนี้เป็นเพลงครึ่งของอัลบั้มบีเบอร์ มายเวิลด์ 2.0 เพลงนี้แต่งโดยบีเบอร์ ร่วมกับ ทริกกี้ สตีวาสตร์ และดิดรีม ทั้งสองเคยร่วมแต่งเพลงของบีเบอร์ เช่น เพลงวัน ทาม (One Time) และเพลงนี้เป็นเพลงแนวอาร์แอนด์บีร่วมสมัย แร็ปโดย ลูดาคริส
ชีวิตเดี่ยว
เพลง ชีวิตเดี่ยว เป็นเพลงของ "คนไม่มีแฟน" ที่ยังรอคอยใครสักคน และสื่อถึงทุกคนมองหาชีวิตคู่ คิดว่าเมื่อไหร่ชีวิตเดี่ยวจะจบสักที
การตอบรับ
เพลง "ชีวิตเดี่ยว" ติดอันดับสูงสุด 12 จากการจัดอันดับของ Youtube Top Trending ในไทย บนยอดวิวใน youtube หลังจากปล่อยไปได้ 1 วัน และติดอันดับสูงสุดที่ 1 จากการจัดอันดับของ iTunes TOP Charts THAILAND ใน real time ในวันที่ 12 มกราคม 2561
เบบี้ (เพลงจัสติน บีเบอร์)
เพลงนี้ให้ดาวน์โหลดทางดิจิทัลเมื่อวันที่ 18 มกราคม พ.ศ. 2553 และเปิดเพลงอย่างเป็นทางการที่ เมนสตีรม์ และสถานีวิทยุริสแมกกี้ เมื่อวันที่ 26 มกราคม พ.ศ. 2553 เป็นเพลง uptempo R&B ผสมผสานกับ แดนซ์ป็อป และ ฮิปฮอป ซึ่งได้รับอิทธิพลมาจากเพลงแนวดูวอป เพลงนี้ได้รับคำวิจารณ์ในทางที่ดีในเรื่องของตัวเพลงและการประสานเสียง ซึ่งลูดาคริสก็ได้รับการยกย่องว่าเป็นผู้ตีความหมายของเพลงได้
เพลงนี้ถือว่าประสบผลสำเร็จอย่างมากเนื่องจากติด 1 ในมาแรงของประเทศฝรั่งเศสกับสกอตแลนด์ และยังติดท็อป 10 ในประเทศสหราชอาณาจักร, แคนาดา, สหรัฐ, ออสเตรเลีย, นอร์เวย์, ญี่ปุ่น, ไอซ์แลนด์, ฮังการี, เบลเยียม (แฟลนเดอส์), สโลวาเกีย และนิวซีแลนด์ ในเดือนพฤษภาคม พ.ศ. 2556 มียอดขายเพลงนี้ถึง 3.9 ล้านครั้งในประเทศสหรัฐ ถึงอย่างไรก็ตามเพลงนี้ในยูทูบได้อยู่ในอับดับ 2 ของหัวข้อในยูทูบว่า วิดีโอที่มียอดผู้ชมไม่ชอบสูงสุดในยูทูบ โดยมีคนกดดิสไลก์ในยูทูปถึง 12 ล้านครั้ง
คลิปช์
คลิปช์ (Klipsch) เป็นเครื่องเสียงระดับสูงจากสหรัฐอเมริกา บริษัทก่อตั้งในเมืองโฮป รัฐอาร์คันซอ โดย พอล คลิปช์ ในชื่อ คลิปช์แอนด์แอซโซซิเอตส์ (Klipsch and Associates) ในปี พ.ศ. 2489 (ค.ศ. 1946) โดยในปัจจุบันสำนักงานใหญ่ย้ายมาอยู่ที่เมืองอินเดียแนโพลิส ในรัฐอินดีแอนา สินค้าหลักของคลิปช์คือ ลำโพงเครื่องเสียงที่ใช้ตามบ้าน
วัดพระธาตุบาลิง
วัดพระธาตุบาลิง เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอบาลิง รัฐเกอดะฮ์ ประเทศมาเลเซีย ปัจจุบันพระสมุห์บุญเจิด ฐานงฺกโร เป็นเจ้าอาวาส
มุมด้านข้างของกระดูกสะบัก
มุมด้านข้างของกระดูกสะบัก หรือ หัวกระดูกสะบัก (head of the scapula) เป็นส่วนที่หนาที่สุดของกระดูกสะบัก
วัดพระธาตุบาลิง
วัดพระธาตุบาลิง หรือ วัดพระธาตุ (ปาลิไล) บาลิง เป็นวัดประจำหมู่บ้านคนไทยเมื่อแรกเข้ามาตั้งถิ่นฐานในอำเภอบาลิง วัดมีเกจิอาจารย์ คือ พระวิบูลย์ ปรีชาญาณ (รื่น) มีการสร้างเหรียญของท่านเมื่อ พ.ศ. 2519 ท่านมีวิชาอีกวิชาหนึ่ง คือ ทำด้ายผูกข้อมือ
มุมด้านข้างของกระดูกสะบัก
บริเวณนี้มีพื้นผิวที่เป็นข้อต่อ มีลักษณะตื้น รูปชมพู่หรือลูกแพร์ เรียกว่า แอ่งกลีนอยด์ (glenoid cavity) ซึ่งชี้ไปทางด้านข้างลำตัวและด้านหน้า เป็นข้อต่อกับส่วนหัวของกระดูกต้นแขน (head of the humerus) พื้นผิวของแอ่งนี้ปกคลุมด้วยกระดูกอ่อน ที่ขอบซึ่งยกสูงขึ้นเล็กน้อยยึดติดกับโครงสร้างที่เป็นไฟโบรคาร์ทิเลจ (fibrocartilage) เรียกว่า กลีนอยด์ ลาบรัม (glenoid labrum) ซึ่งช่วยในการยกขอบให้แอ่งนี้ลึกขึ้น ที่ยอดของแอ่งมีการยกสูงเล็กน้อยเป็นปุ่มเรียกว่า ปุ่มเหนือแอ่งกลีนอยด์ (supraglenoid tuberosity) เป็นจุดเกาะของปลายจุดเกาะต้นด้านยาว (long head) ของกล้ามเนื้อไบเซ็ปส์ เบรคิไอ (biceps brachii)
วัดพระธาตุบาลิง
อุโบสถมีลักษณะเป็นสถาปัตยกรรมพื้นบ้านมลายู คือ มีหลังคาคลุมด้านหน้าและหลังของอุโบสถ รวมถึงโครงสร้างหลังคาแบบพื้นบ้าน แต่ผสมผสานศิลปะไทยประเพณี มีฐานบัวคว่ำบัวหงายค่อนข้างสูง มีประตูแบบอุโบสถของไทย ใบเสมาพร้อมฐานรองรับรอบอุโบสถ 8 ตำแหน่ง แต่ไม่พบกำแพงแก้ว หน้าบันด้านสกัดหน้า กรุไม้กระดานปิดตามแนวนอน บริเวณคอสองใต้หน้าบันมีลายปูนปั้นนูนต่ำ ลวดลายเหมือนลายดอก กำหนดอายุอุโบสถน่าจะสร้างก่อน พ.ศ. 2452 ทั้งนี้ยังสันนิษฐานว่าอุโบสถได้รับการบูรณะ พร้อมการสร้างหอระฆังที่มีจารึกว่า สร้าง พ.ศ. 2482
มุมด้านข้างของกระดูกสะบัก
ที่คอของกระดูกสะบัก (neck of the scapula) มีลักษณะคอดเล็กน้อย ซึ่งบริเวณด้านล่างและด้านหลังจะแตกต่างกับด้านบนและด้านหน้าอย่างชัดเจน
เทคโนโลยียานยนต์
เทคโนโลยีเครื่องยนต์และระบบขับเคลื่อน
ระบบคอมมอนเรล ไดเรค อินเจคชั่น (Common rail Direct Injection)
ระบบคอมมอนเรล หรือระบบจ่ายน้ำมันแบบรางร่วม เป็นระบบจ่ายน้ำมันที่ได้พัฒนาขึ้นมาล่าสุดในปัจจุบัน ระบบจ่ายเชื้อเพลิงประกอบด้วย ปั๊มแรงดันสูง (ปัจจุบันสามารถทำได้สูงถึง 1800 บาร์ ในประเทศไทย) ในการอัดน้ำมันเข้าสู่รางร่วม (Common Rail) เพื่อรอจังหวะการฉีดที่เหมาะสมที่ประมวลได้จากหน่วยควบคุมอิเล็กทรอนิกส์ (Electronic Control Unit, ECU) เมื่อถึงจังหวะการฉีดเชื้อเพลิงที่ ECU ประมวลผลออกมาได้ วาลว์น้ำมันหรือเข็มหัวฉีดจะถูกยกด้วยแรงขับจากโซลีนอยด์โดยใช้ไฟฟ้า ซึ่งระบบฉีดเชื้อเพลิงในเครื่องยนต์รุ่นเก่าที่เป็นปั๊มเชื้อเพลิงแบบแถวเรียงหรือจานจ่ายจะใช้วิธีการยกเข็มหัวฉีดด้วยแรงดันในตัวน้ำมันที่ปั๊มเชื้อเพลิงอัดเข้ามา (ประมาณ 120 -250 บาร์) และสามารถเอาชนะแรงกดของสปริงที่หัวฉีดทำให้เข็มหัวฉีดยกเปิดน้ำมันให้ไหลผ่านไปได้ วิธีแบบเก่านี้จะไม่สามารถควบคุมจังหวะการฉีดเชื้อเพลิงให้ยืดหยุ่นได้ แตกต่างจากระบบคอมมอนเรลซึ้งใช้ไฟฟ้าในการควบคุม ดังนั้นระบบคอมมอนเรลจึงสามารถฉีดเชื้อเพลิงยืดหยุ่นได้ตามสภาวะการทำงานที่เหมาะสมตามการประมวลผลของ ECU โดย ECU ของเครื่องยนต์สามารถรับรู้สภาวะการทำงานของเครื่องยนต์ได้จาก Sensor ต่าง ๆ เช่น ปริมาณออกซิเจนในไอเสีย แรงดันในรางร่วม คันเร่ง อุณหภูมิต่าง ๆ หรือ อื่น ๆ ข้อดีจากการที่เราสามารถควบคุมการฉีดเชื้อเพลิงได้ตามต้องการ ECU ปัจจุบันจึงสามารถควบคุมให้มีการฉีดแบบหลายครั้ง (Multiple-Injection) ซึ่งสามารถช่วยลดปริมาณมลพิษไนตริกออกไซด์ แลกช่วยให้มีการเผาไหม้ที่ไม่รุนแรงลดการน็อกของเครื่องยนต์ได้ บริษัทผู้ผลิตระบบเชื้อเพลิงให้กับรถยนต์ปัจจุบันสามารถผลิต ECU ให้คุมคุมการฉีดสูงสุดได้ถึง 5 ครั้งมีพื้นฐานดังนี้คือ การฉีดครั้งที่ 1 เป็นการฉีดล่อ (Pilot Injection) เป็นส่วนช่วยให้เชื้อเพลิงส่วนแรกผสมกับอากาศได้ดีก่อน หลังจากนั้นจึงฉีดครั้งที่ 2 ตามมาเรียกว่า Pre-Injection เพื่อเพิ่มความเข้มข้นของเชื้อเพลิงในการเริ่มการเผาไหม้ส่วนแรก การฉีดครั้งที่ 3 เป็นการฉีดเชื้อเพลิงหลัก Main-Injection เป็นการฉีดที่ควบคุมสภาวะการทำงานของเครื่องยนต์ตามคันเร่ง การฉีดครั้งที่ 4 เรียกว่า After-Injection เป็นการฉีดเพื่อเผาเขม่าหรืออนุภาคคาร์บอน (PM) ส่วนสุดท้ายเพื่อให้มีการเผาไหม้สมบูรณ์ที่สุด และการฉีดที่ 5 สุดท้ายคือ Post-Injection เป็นการฉีดควบคุมอุณหภูมิไอเสีย สำหรับในประเทศไทยส่วนใหญ่จะเป็นการฉีดเชื้อเพลิงแบบ 2 ครั้ง คือ Pilot และ Main-Injection แต่คาดว่าเทคโนโลยีการฉีดแบบ 5 ครั้งจะเข้ามาต่อไปเนื่องจากข้อกำหนดของการปลดปล่อยมลพิษที่เข้มงวดมากขึ้น
เซ็นเซอร์ต่าง ๆ เป็นอุปกรณ์ที่ใช้สำหรับทำการตรวจวัดและตรวจจับสภาวะต่าง ๆ ของระบบควบคุมของเครื่องยนต์ เช่น เซ็นเซอร์อุณหภูมิน้ำมันเชื้อเพลิงก็มีหน้าที่ตรวจวัดอุณหภูมิน้ำมันเชื้อเพลิง และเซ็นเซอร์ขาคันเร่งก็มีหน้าที่ตรวจจับตำแหน่งขาคันเร่งเป็นต้น
ปัจจุบัน ระบบคอมมอนเรล ได้ถูกน้ำมาใช้ในรถกระบะในประเทศไทยเกือบทุกค่าย โดยมีชื่อเรียกทางการตลาดที่แตกต่างกันไป สำหรับรถยนต์นั่งนั้น เครื่องยนต์ดีเซลยังไม่เป็นที่นิยมมากนักในประเทศไทย แต่ในยุโรปซึ่งนิยมใช้รถเครื่องยนต์ดีเซล เพราะมีมลพิษต่ำกว่า ระบบคอมมอนเรลนี้ ได้รับการยอมรับอย่างแพร่หลาย
ประวัติของระบบคอมมอนเรล เครื่องยนต์ระบบคอมมอนเรลถูกคิดค้นได้เป็นสำเร็จครั้งแรก โดยบริษัท Bosch ของเยอรมัน โดยในครั้งแรกระบบคอมมอนเรลถูกใช้กับเครื่องจักรขนาดใหญ่ (โดยเป็นคอมมอนเรลระบบกลไกลูกเบี้ยวเปิดหัวฉีดช่วย) ต่อมา Bosch สามารถลดขนาดของระบบลงได้ และติดตั้งกับรถยนต์เมอร์เซเดส-เบนซ์ เป็นครั้งแรก (ปี 2540) ปัจจุบันระบบนี้ ได้มีบริษัท ชั้นนำผลิตออกมาเพื่อจำหน่ายให้แก่บริษัทรถยนต์ เช่น Nippon-Denso, Delphi เป็นต้น
เทคโนโลยีเพื่อความสะดวกสบาย
เป็นระบบที่ช่วยให้ผู้ขับขี่รักษาความเร็วของรถให้อยู่ในระดับคงที่โดยไม่ต้องเหยียบคันเร่ง ช่วยลดความเหนื่อยล้าในการขับระยะทางไกล โดยทั่วไปเมื่อขับถึงความเร็วที่ต้องการและ ตั้งให้ระบบทำงานแล้ว รถก็จะรักษาความเร็วที่ระดับนั้นโดยอัตโนมัติ โดยที่ผู้ขับไม่ต้องเหยียบคันเร่ง ระบบจะถูกยกเลิกโดยอัตโนมัติเมื่อความเร็วของรถต่ำกว่า หรือสูงกว่าที่กำหนดไว้ เช่น ต่ำกว่า 40 ก.ม./ช.ม หรือสูงกว่า 140 ก.ม./ช.ม เป็นต้น รายละเอียดจะขึ้นอยู่กับระบบของแต่ละผู้ผลิต โดยทั่วไปเมื่อเหยียบเบรกรถจะชลอความเร็วลงตามปกติ แต่ถ้าความเร็วยังไม่ต่ำกว่าที่ระบบกำหนดไว้ เมื่อปล่อยคันเบรกระบบจะเร่งความเร็วให้รถกลับมาอยู่ในความเร็วเดิมที่ตั้งไว้โดยอัตโนมัติ เพื่อความปลอดภัยผู้ขับสามารถยกเลิกระบบได้ทุกเมื่อโดยการกดปุ่มยกเลิก
ระบบครูสคอนโทล มีใช้กันอย่างแพร่หลายในรถที่ใช้เกียร์อัตโนมัติ แต่ในความเป็นจริงแล้ว รถที่ใช้เกียร์ธรรมดา ก็สามารถใช้ระบบนี้ได้เช่นกัน โดยเมื่อขับในความเร็วคงที่และไม่มีการเปลี่ยนเกียร์ ก็จะสามารถสั่งให้ระบบ ทำงานได้ โดยระบบจะรักษาความเร็วให้คงที่โดยผู้ขับไม่ต้องเหยียบคันเร่ง แต่เมื่อใดที่มีการเปลี่ยนเกียร์ ระบบก็จะถูกยกเลิกทันที
ครูสคอนโทลในเกียร์ธรรมดานี้ยังไม่มีใช้ในประเทศไทย เนื่องจากสภาพถนนและลักษณะการขับขี่ที่ต้องมีการเปลี่ยนเกียร์บ่อยครั้ง แต่ในต่างประเทศอย่างเช่น ประเทศออสเตรเลีย ระบบนี้มีใช้ในรถกะบะเกียร์ธรรมดาด้วย